बिकने वाली वस्तु पर अंकित हो लागत मूल्य
गुना। बाजार में बिकने वाली हर वस्तु पर लागत मूल्य अंकित होना चाहिए, ताकि ग्राहकों का शोषण रुक सके। यह बात ग्राहक पंचायत के राष्ट्रीय पदाधिकारी अशोक त्रिवेदी ने कही। वे अखिल भारतीय ग्राहक पंचायत द्वारा मनाए जा रहे ग्राहक जागरण पखवाड़ा में मेहरा कोचिंग क्लासेस में आयोजित कार्यशाला में बोल रहे थे। मुख्य अतिथि सचिन जैन सहायक लोक अभियोजन अधिकारी, विशिष्ट अतिथि कोचिंग संचालक प्रमोद कुमार मेहरा, देवेश बिरथरे थे। श्री त्रिवेदी ने छात्रों को बताया की देश के लिए आदर्श अर्थ नीति कैसी होनी चाहिए। उद्योग पतियों द्वारा ग्राहकों का शोषण किया जा रहा है। प्रांत अध्यक्ष अलंकार वरिष्ठ ने अपने भाषण में ग्राहकों के संगठित होने की बात कही। मुख्य अतिथि श्री जैन ने भी छात्रों का मार्गदर्शन किया। संचालन पुष्पेंन्द्र शर्मा ने किया। कार्यशाला में जिला अध्यक्ष अभिषेक जैन, उपाध्यक्ष निशा पालीवाल, सचिव आशीष रंजन यादव, अनिल नामदेव, शहर अध्यक्ष पुष्पेंन्द्र शर्मा, सचिव मनोज सिंह राठौड़, धर्मेंद्र शर्मा, केसिन पालीवाल, लक्ष्मी शर्मा सहित बड़ी संख्या में छात्र-छात्राएं मौजूद थे।
hin_Deva hin_Deva